95/389/EY: Komission päätös, tehty 20 päivänä syyskuuta 1995, luvan antamisesta jäsenvaltioille hyväksyä tilapäisesti sellaisen metsänviljelyaineiston pitäminen kaupan, joka ei täytä neuvoston direktiivin 66/404/ETY vaatimuksia, ja luvan antamisesta jäsenvaltioille hyväksyä tilapäisesti sellaisen metsänviljelyaineiston pitäminen kaupan, joka ei täytä neuvoston direktiivien 66/404/ETY ja 71/161/ETY vaatimuksia, annetun päätöksen 94/751/EY muuttamisesta



Virallinen lehti nro L 234 , 03/10/1995 s. 0033 - 0038



KOMISSION PÄÄTÖS, tehty 20 päivänä syyskuuta 1995, luvan antamisesta jäsenvaltioille hyväksyä tilapäisesti sellaisen metsänviljelyaineiston pitäminen kaupan, joka ei täytä neuvoston direktiivin 66/404/ETY vaatimuksia, ja luvan antamisesta jäsenvaltioille hyväksyä tilapäisesti sellaisen metsänviljelyaineiston pitäminen kaupan, joka ei täytä neuvoston direktiivien 66/404/ETY ja 71/161/ETY vaatimuksia, annetun päätöksen 94/751/EY muuttamisesta (95/389/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon metsänviljelyaineiston pitämisestä kaupan 14 päivänä kesäkuuta 1966 annetun neuvoston direktiivin 66/404/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 15 artiklan, ottaa huomioon yhteisössä kaupan pidettävän metsänviljelyaineiston ulkoista laatua koskevista vaatimuksista 30 päivänä maaliskuuta 1971 annetun neuvoston direktiivin 71/161/ETY (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 15 artiklan ottaa huomioon Itävallan, Tanskan ja Irlannin esittämät pyynnöt, sekä katsoo, että Itävallassa, Tanskassa ja Irlannissa liitteissä tarkoitettujen lajikkeiden viljelyaineiston tuotanto on tällä hetkellä vajauksellista ja tästä syystä ei ole mahdollista hankkia direktiivin 66/404/ETY vaatimusten mukaista viljelyaineistoa, myöskään kolmannet maat eivät kykene toimittamaan riittävässä määrin kyseisten lajikkeiden viljelyaineistoa, jolla olisi samat takeet kuin yhteisössä tuotetulla viljelyaineistolla ja joka vastaisi edellä mainittujen direktiivien säännöksiä, tämä vuoksi olisi annettava jäsenvaltioille lupa hyväksyä rajoitetuksi ajanjaksoksi kyseisten lajikkeiden lievennetyt vaatimukset täyttävän viljelyaineiston pitäminen kaupan direktiivin 66/404/ETY vaatimukset täyttävän viljelyaineiston puutteen korjaamiseksi, geneettisistä syistä viljelyaineisto on korjattava kyseisten lajikkeiden alkuperäalueelta, ja tämän aineiston tunnistettavuuden varmistamiseksi on tarpeen esittää parhaat mahdolliset takeet, lisäksi viljelyaineistoa voidaan pitää kaupan ainoastaan, jos sen mukana on asiakirja, jossa on tietyt tiedot kyseisestä viljelyaineistosta, kullekin jäsenvaltiolle olisi lisäksi annettava lupa hyväksyä alueellaan sellaisten siementen ja nuorten taimien pitäminen kaupan, jotka täyttävät direktiivin 66/404/ETY mukaiset lievennetyt lähtöisyysvaatimukset, jos tällaisen aineiston pitämiselle kaupan on annettu lupa muissa jäsenvaltioissa tämän päätöksen mukaisesti, Irlannin ja Tanskan tapauksessa olisi hyväksyttävä lievennetyt vaatimukset täyttävien siementen osalta useampia lähtöisyysalueita ja tämän vuoksi olisi vastaavasti muutettava komission päätös 94/751/EY (3), ja tässä päätöksessä määrätyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltioille annetaan lupa hyväksyä alueellaan sellaisten siementen, jotka eivät täytä direktiivin 66/404/ETY lähtöisyysvaatimuksia, pitäminen kaupan liitteen I mukaisesti sillä edellytyksellä, että esitetään 2 artiklassa määrätty todiste siementen lähtöisyyspaikasta ja korkeudesta, jossa ne on korjattu. 2. Jäsenvaltioille annetaan lupa hyväksyä alueellaan edellä tarkoitetuista siemenistä yhteisössä tuotettujen nuorten taimien pitäminen kaupan. 2 artikla 1. Edellä 1 artiklan 1 kohdassa tarkoitettua todistetta pidetään esitettynä, jos viljelyaineisto kuuluu Taloudellisen yhteistyön ja kehityksen järjestön (OECD) kansainväliseen kauppaan tarkoitetun metsänviljelyaineiston valvontaa koskevan järjestelmän luokkaan "tunnistettu viljelyaineisto" tai tämän järjestelmän muuhun luokkaan. 2. Jos 1 kohdassa tarkoitettua OECD-järjestelmää ei sovelleta lähtöisyyspaikassa, hyväksytään muut viralliset todistusasiakirjat. 3. Jos virallisia todistusasiakirjoja ei voida esittää, jäsenvaltiot voivat hyväksyä muut epäviralliset asiakirjat. 3 artikla Liitteen II mukaisesti jäsenvaltioille annetaan lupa hyväksyä alueellaan sellaisten nuorten taimien pitäminen kaupan, jotka eivät täytä direktiivin 66/404/ETY lähtöisyysvaatimuksia, sillä edellytyksellä, että 2 artiklassa täsmennetty todiste on toimitettu nuorten taimien lähtöisyyspaikan osalta. 4 artikla Muille jäsenvaltioille kuin hakemuksen tehneille jäsenvaltioille annetaan niin ikään lupa hyväksyä alueellaan sellaisten siementen ja nuorten taimien pitäminen kaupan, joiden pitämiseen kaupan on annettu lupa tämän päätöksen mukaisesti vastaavasti liitteiden I ja II edellytysten mukaan ja hakemuksen tehneiden jäsenvaltioiden esittämiin tarkoituksiin. 5 artikla Edellä 1 artiklan 1 kohdassa määrätyt luvat päättyvät 30 päivänä marraskuuta 1995 siltä osin kuin ne koskevat metsänviljelyaineiston ensimmäistä yhteisössä tapahtuvaa kaupan pitämistä. Myöhempää yhteisössä tapahtuvaa kaupan pitämistä koskevat luvat päättyvät 31 päivänä joulukuuta 1997. 6 artikla Edellä 3 artiklassa määrätyt luvat päättyvät 31 päivänä joulukuuta 1996. 7 artikla Edellä 5 artiklassa tarkoitetun metsänviljelyaineiston ensimmäisen yhteisössä kaupan pitämisen osalta jäsenvaltioiden on annettava ennen 1 päivää tammikuuta 1996 komissiolle tiedoksi lievennetyt vaatimukset täyttävän aineiston määrät, jotka on hyväksytty tämän päätöksen mukaisesti. Komissio antaa siitä tiedon muille jäsenvaltioille. 8 artikla Muutetaan päätöksen 94/751/EY liite I seuraavasti: 1) Lisätään sarakkeeseen "Fagus sylvatica L." Irlannin kohdalla mainittuihin lähtömaihin maat "SL, PL ja H". 2) Lisätään sarakkeeseen "Picea abies Karst." Irlannin kohdalla mainittuihin lähtömaihin maat "PL ja CZ". 3) Lisätään sarakkeeseen "Quercus pedunculata Ehrh." Tanskan kohdalla mainittuihin lähtömaihin maa "N". 9 artikla Tämä päätös on osoitettu kaikille jäsenvaltioille. Tehty Brysselissä 20 päivänä syyskuuta 1995. Komission puolesta Franz FISCHLER Komission jäsen MERKKIEN SELITYKSET 1. Jäsenvaltiot A = Itävalta DK = Tanskan kuningaskunta IRL = Irlanti 2. Lähtömaat CDN = Kanada CROATIA = Kroatia CZ = T Osekin tasavalta H = Unkari PL = Puola R = Romania SK = Slovakian tasavalta SL = Slovenia USA = Amerikan yhdysvallat (1) EYVL N:o 125, 11.7.1966, s. 2326/66 (2) EYVL N:o L 87, 17.4.1971, s. 14 (3) EYVL N:o L 298, 19.11.1994, s. 42 ANEXO I - BILAG I - ANLAGE I - ÐÁÑÁÑÔÇÌÁ É - ANNEX I - ANNEXE I - ALLEGATO I - BIJLAGE I - ANEXO I - LIITE I - BILAGA I >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> ANEXO II - BILAG II - ANLAGE II - ÐÁÑÁÑÔÇÌÁ - ANNEX II - ANNEXE II - ALLEGATO II - BIJLAGE II - ANEXO II - LIITE II - BILAGA II >TAULUKON PAIKKA>